ધોનીએ અત્યાર સુધીમાં કુલ 62 ટી-20 મેચમાં ટીમ ઇન્ડીયાનું સુકાની પદ સંભાળ્યું છે. જેમાં 28 ટી-20 વિશ્વકપની મેચ છે. આ રેકર્ડ માત્ર ધોનીના નામે છે. તે સિવાય ઇંગ્લેન્ડના પૂર્વ સુકાની કોલિંગવુડે 17 મેચમાં ટીમની કપ્તાની કરી હતી. તેના પછી આ ટૂર્નામેન્ટમાં રમીરહેલ આયરલેન્ડ અને વેસ્ટ ઇન્ડિંઝના સુકાની છે. જેમાં વિલિયમ પોર્ટફિલ્ડ 15 મેચ તેમજ ડેરન સેમી 12 મેચમાં પોતાની ટીમના સુકાની બન્યા છે. ઉલ્લેખનીય તો એ છે બંને કપ્તાને આંતરરાષ્ટ્રીય ટી-20 ક્રિકેટમાં સૌથી વધુ મેચમાં કપ્તાની કરવામાં પણ બીજા અને ત્રીજા નંબરે છે. જેમાં પોર્ટફિલ્ડ 48 અને સેમી 41 મેચનો સમાવેશ થાય છે. આયરલેન્ડ ટૂર્નામેન્ટની સુપર-10માં પહોંચી શકી નથી. તો બીજી તરફ સેમી જો ટૂર્નામેન્ટ જીતી જાય છે તો પણ તેની કપ્તાનીમાં રમાયેલ મેચની સંખ્યા અધિકતમ 18 સુધી પહોંચી શકે છે. તો ધોની જો સેમિફાઇનલ વગર પરત ફરશે તો પણ તેની સુકાનીનો રેકર્ડ આંકડો 32 મેચ સુધી પહોંચી જશે. આમ, આગલા ટી-20 વર્લ્ડકપ સુધી ધોનીનો રેકર્ડ કાયમ રહેશે.